CELEX: 52020PC0375
Language: da
Date: 2020-08-14
Title: Forslag til EUROPA-PARLAMENTETS OG RÅDETS FORORDNING om anvendelse af Unionens toldkontingenter og andre importkontingenter

EUROPA-KOMMISSIONEN
            Bruxelles, den 14.8.2020
            COM(2020) 375 final
            2020/0176(COD)
            Forslag til
            EUROPA-PARLAMENTETS OG RÅDETS FORORDNING
            om anvendelse af Unionens toldkontingenter og andre importkontingenter
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Det Forenede Kongerige Storbritannien og Nordirland (Det Forenede Kongerige) trådte ud af Unionen fra den 1. februar 2020. Protokollen om Irland/Nordirland, der er knyttet til udtrædelsesaftalen ("protokollen"), vil finde anvendelse fra udløbet af overgangsperioden, dvs. fra den 1. januar 2021. 
               
               
                  Det hedder i protokollen, at Nordirland er en del af Det Forenede Kongeriges toldområde, og at Det Forenede Kongerige kan medtage Nordirland i det geografiske anvendelsesområde for Verdenshandelsorganisationens lister. Samtidig fastsættes det i protokollen, at enhver henvisning til Unionens toldområde i de relevante bestemmelser i protokollen samt i de bestemmelser i EU-retten, der i medfør af protokollen finder anvendelse på og i Det Forenede Kongerige, for så vidt angår Nordirland, skal forstås som omfattende Nordirlands landterritorium. Dette betyder, at selv om Nordirland formelt er beliggende i Det Forenede Kongerige, er Det Forenede Kongerige, for så vidt angår Nordirland, forpligtet til at anvende Unionens toldlovgivning, som om Nordirland stadig befandt sig på Unionens toldområde. 
               
               
                  De bilaterale ordninger mellem Unionen og Det Forenede Kongerige i henhold til protokollen medfører ikke rettigheder og forpligtelser for tredjelande. 
               
               
                  Enhver import i henhold til Unionens importtoldkontingenter eller andre importkontingenter, der finder anvendelse på varer med oprindelse i et tredjeland, der er indført i Nordirland, kan derfor ikke medregnes i dette tredjelands rettigheder over for Unionen, medmindre tredjelandet har aftalt det. Denne situation udgør en risiko for et velfungerende indre marked i Unionen og for den fælles handelspolitiks integritet gennem mulig omgåelse af Unionens toldkontingenter eller andre importkontingenter. Desuden kræver enhver aftale med et tredjeland, der fastsætter eksporttoldkontingenter, at varerne importeres inden for Unionen. Derfor kunne det pågældende tredjeland nægte at udstede eksporttilladelser for direkte import til Nordirland.
               
               
                  For at imødegå denne risiko bør Unionens toldkontingenter og andre importkontingenter kun være tilgængelige for varer, der importeres og overgår til fri omsætning i Unionen og ikke i Nordirland. 
               
               
                  I henhold til protokollen vil denne forordning også finde anvendelse på og i Det Forenede Kongerige, for så vidt angår Nordirland.
               
            
            
               •Sammenhæng med de gældende regler på samme område
            
            
               
                  Dette initiativ er i overensstemmelse med Unionens igangværende indsats for at imødegå konsekvenserne af Det Forenede Kongeriges udtræden af Unionen og forberede overgangsperioden på en velordnet måde, navnlig for at forberede gennemførelsen af udtrædelsesaftalen og protokollen om Irland/Nordirland.
               
            
            
               •Sammenhæng med Unionens politik på andre områder
            
            
               
                  Initiativet er også i overensstemmelse med Unionens fælles handelspolitik.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 207, stk. 2, i traktaten om Den Europæiske Unions funktionsmåde (TEUF).
               
            
            
               •Nærhedsprincippet (for områder, der ikke er omfattet af enekompetence) 
            
            
               Den fælles handelspolitik henhører under Unionens enekompetence. Nærhedsprincippet finder derfor ikke anvendelse.
            
            
               •Proportionalitetsprincippet
            
         
         
            
               
                  Den påtænkte foranstaltning er den eneste måde, hvorpå man kan sikre det ønskede resultat. 
               
            
            
               •Valg af retsakt
            
            
               
                  Der kræves en lovgivningsmæssig retsakt, en forordning fra Europa-Parlamentet og Rådet, da den eksisterende lovgivning ikke giver Kommissionen beføjelse til at vedtage de foreslåede foranstaltninger.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant. 
               
            
            
               •Høringer af interesserede parter
            
            
               
                  Ikke relevant. 
               
            
            
               •Ekspertbistand
            
            
               
                  Ikke relevant. 
               
            
            
               •Konsekvensanalyse
            
            
               
                  Ikke relevant. 
               
            
            
               •Målrettet regulering og forenkling
            
            
               
                  Ikke relevant. 
               
            
            
               •Grundlæggende rettigheder
            
            
               
                  Forslaget har ingen indvirkning på de grundlæggende rettigheder. 
               
            
            
               4.VIRKNINGER FOR BUDGETTET
            
            
               
                  Ikke relevant. 
               
            
            
               5.ANDRE FORHOLD
            
            
               •Planer for gennemførelsen og foranstaltninger til overvågning, evaluering og rapportering
            
         
         
            
               
                  Ikke relevant. 
               
            
            
               •Forklarende dokumenter (for direktiver)
            
            
               
                  Ikke relevant. 
               
            
            
               •Nærmere redegørelse for de enkelte bestemmelser i forslaget
            
            
               
                  I artikel 1 fastsættes det, at Unionens toldkontingenter og andre importkontingenter kun bør være tilgængelige for varer, der importeres fra lande uden for Unionen og overgår til fri omsætning i Unionen. Artikel 1 indeholder en liste over de relevante toldområder, som udgør Unionens toldområde. Denne liste omfatter ikke Nordirland, hvilket har den virkning, at Unionens toldkontingenter og andre importkontingenter ikke vil være til rådighed for import til Nordirland. Artikel 2 indeholder bestemmelser om anvendelsen af forordningen, som bør indledes dagen efter overgangsperiodens udløb, dvs. den 1. januar 2021.
               
            
            
               2020/0176 (COD)
            
            
               Forslag til
            
            
               EUROPA-PARLAMENTETS OG RÅDETS FORORDNING
            
            
               om anvendelse af Unionens toldkontingenter og andre importkontingenter
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 2,
            
            
               under henvisning til forslag fra Europa-Kommissionen,
            
            
               efter fremsendelse af udkast til lovgivningsmæssig retsakt til de nationale parlamenter,
            
            
               efter den almindelige lovgivningsprocedure, og
            
            
               ud fra følgende betragtninger:
            
            
               (1)Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab ("udtrædelsesaftalen") blev indgået på Unionens vegne ved Rådets afgørelse (EU) 2020/135
                  1
                af 30. januar 2020 og trådte i kraft den 1. februar 2020. 
            
            
               (2)Artikel 4 i protokollen om Irland/Nordirland, der er knyttet som bilag til udtrædelsesaftalen ("protokollen"), gentager, at Nordirland er en del af Det Forenede Kongeriges toldområde, og at intet i protokollen forhindrer Det Forenede Kongerige i at medtage Nordirland i det geografiske anvendelsesområde for landets liste over koncessioner, der er knyttet som bilag til den almindelige overenskomst om told og udenrigshandel 1994 ("GATT 1994"). 
            
            
               (3)Samtidig fastsættes det i protokollens artikel 13, stk. 1, at enhver henvisning til Unionens toldområde i de relevante bestemmelser i protokollen samt i de bestemmelser i EU-retten, der i medfør af protokollen finder anvendelse på og i Det Forenede Kongerige, for så vidt angår Nordirland, uanset andre bestemmelser i protokollen skal forstås som omfattende Nordirlands landterritorium.
            
            
               (4)I henhold til artikel 5, stk. 3, i protokollen finder Unionens toldlovgivning som defineret i artikel 5, nr. 2, i Europa-Parlamentets og Rådets forordning (EU) nr. 952/2013
                  2
                anvendelse på og i Det Forenede Kongerige, for så vidt angår Nordirland. Disse bestemmelser, sammenholdt med protokollens artikel 5, stk. 1, første og andet afsnit, for så vidt angår varer, der føres ind i Nordirland fra lande uden for Unionen, betyder, at Unionens toldmæssige foranstaltninger, herunder toldkontingenter i henhold til den fælles toldtarif eller relevante internationale aftaler, finder anvendelse på sådanne varer, der anses for at være i fare for senere at blive flyttet til Unionen. Disse toldkontingenter omfatter navnlig importtoldkontingenter i Unionens lister over forpligtelser i henhold til GATT 1994, der er aftalt i Unionens bilaterale internationale aftaler, herunder kontingenter omfattet af en undtagelse fra oprindelsesreglerne, importtoldkontingenter under Unionens handelspolitiske beskyttelsesforanstaltninger og andre autonome importtoldkontingenter samt eksporttoldkontingenter, der er fastsat i aftaler med tredjelande. 
            
            
               (5)I henhold til protokollens artikel 5, stk. 4, finder de EU-retsakter, der er opført i bilag 2 til protokollen, også anvendelse på og i Det Forenede Kongerige, for så vidt angår Nordirland, på de betingelser, der er fastsat i nævnte bilag. Dette omfatter EU-lovgivning, der indeholder bestemmelser om visse importkontingenter.
            
         
         
            
               (6)De bilaterale ordninger mellem Unionen og Det Forenede Kongerige i henhold til protokollen medfører ikke rettigheder og forpligtelser for tredjelande. 
            
            
               (7)Enhver import i henhold til Unionens importtoldkontingenter eller andre importkontingenter, der finder anvendelse på varer med oprindelse i et tredjeland, der er indført i Nordirland, kan derfor ikke medregnes i dette tredjelands rettigheder over for Unionen, medmindre tredjelandet har aftalt det. Denne situation udgør en risiko for et velfungerende indre marked i Unionen og for den fælles handelspolitiks integritet gennem mulig omgåelse af Unionens toldkontingenter eller andre importkontingenter. 
            
            
               (8)For at imødegå denne risiko bør Unionens importtoldkontingenter og andre importkontingenter kun være tilgængelige for varer, der importeres og overgår til fri omsætning i Unionen og ikke i Nordirland. 
            
            
               (9)Enhver aftale indgået af Unionen med et tredjeland, der fastsætter eksporttoldkontingenter, finder kun anvendelse på varer, der importeres inden for Unionen. Derfor kunne det pågældende tredjeland nægte at udstede eksporttilladelser for direkte import til Nordirland. 
            
            
               (10)I henhold til protokollens artikel 5, stk. 3 og 4, sammenholdt med artikel 13, stk. 3, finder denne forordning også anvendelse på og i Det Forenede Kongerige, for så vidt angår Nordirland. 
            
            
               VEDTAGET DENNE FORORDNING:
            
            
               Artikel 1
            
            
               Varer, der importeres fra lande uden for Unionen, kan kun behandles i henhold til Unionens importtoldkontingenter eller andre importkontingenter eller i henhold til eksportoldkontingenter, der anvendes af tredjelande, hvis de overgår til fri omsætning i følgende områder: 
            
            
               –Kongeriget Belgiens område 
            
            
               –Republikken Bulgariens område 
            
            
               –Den Tjekkiske Republiks område 
            
            
               –Kongeriget Danmarks område, med undtagelse af Færøerne og Grønland 
            
            
               –Forbundsrepublikken Tysklands område, med undtagelse af øen Helgoland og Büsingenområdet (traktat af 23. november 1964 mellem Forbundsrepublikken Tyskland og Det Schweiziske Forbund) 
            
            
               –Republikken Estlands område 
            
            
               –Irlands område 
            
            
               –Den Hellenske Republiks område 
            
            
               –Kongeriget Spaniens område, med undtagelse af Ceuta og Melilla 
            
            
               –den Franske Republiks område, bortset fra de franske oversøiske lande og territorier, som bestemmelserne i fjerde del i TEUF finder anvendelse på, men inklusive Monacos område som defineret i toldkonventionen undertegnet i Paris den 18. maj 1963 (Journal Officiel de la République française af 27. september 1963, s. 8679) 
            
            
               –Republikken Kroatiens område 
            
            
               –Den Italienske Republiks område, med undtagelse af kommunen Livigno 
            
         
         
            
               –Republikken Cyperns område, i henhold til bestemmelserne i tiltrædelsesakten af 2003 
            
            
               –Republikken Letlands område 
            
            
               –Republikken Litauens område 
            
            
               –Storhertugdømmet Luxembourgs område 
            
            
               –Ungarns område 
            
            
               –Maltas område 
            
            
               –Kongeriget Nederlandenes område i Europa 
            
            
               –Republikken Østrigs område 
            
            
               –Republikken Polens område 
            
            
               –Den Portugisiske Republiks område 
            
            
               –Rumæniens område 
            
            
               –Republikken Sloveniens område 
            
            
               –Den Slovakiske Republiks område 
            
            
               –Republikken Finlands område
            
            
               –Kongeriget Sveriges område og
            
            
               –det Forenede Kongeriges baseområder Akrotiri og Dhekelia, således som de er defineret i traktaten om oprettelse af Republikken Cypern, der blev undertegnet i Nicosia den 16. august 1960.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Den anvendes fra den 1. januar 2021.
            
            
               Denne forordning er bindende i alle enkeltheder og gælder umiddelbart i hver medlemsstat.
            
         
         
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
               
               
                  
                     (2)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).